NaiveNeuron/SloPal huggingface dataset:
M. Maďarič, minister kultúry SR: (2007-09-20):
Vážený pán poslanec, máte zrejme na mysli dokument a následnú besedu, ktorá bola odvysielaná Vysoké Tatry a lykožrút. Ako je už známe, tak na financovaní tohto programu sa podieľalo ministerstvo životného prostredia prostredníctvom Environmentálneho fondu. Moje vedomosti sú také, že takéto a podobné financovanie nie je neobvyklé a je pomerne veľa príkladov aj z minulosti, kedy sa relácia, magazíny v Slovenskej televízii vyrábali zo zdrojov príslušných ministerstiev. Ako príklady uvediem relácie Euromonitor, Ekologický magazín, Tempo, Šanca. Možný problém teda podľa môjho názoru nestojí tak, či štát, resp. ministerstvo môže vo verejnom záujme financovať nejaký program v Slovenskej televízii. Taký postup by som a priori za nesprávny neoznačil. Problematickým sa môže takéto financovanie stať vtedy, ak by danú reláciu nemala dramaturgia Slovenskej televízie pod kontrolou a ak by v dôsledku toho jej obsah či vyznenie porušovalo zásady verejnoprávnosti. K tomu sa však vzhľadom na to, že som danú besedu nevidel, vyjadriť neviem a napokon mi takáto kompetencia ani neprináleží. Pán predsedajúci, ukončil som odpoveď.
Suja, Miroslav, poslanec NR SR (2021-07-23):
Ďakujem za slovo. Veľmi dobré vystúpenie, pán poslanec Fico. A ja by som sa chcel spýtať na jednu otázku, vy ste hovoril, že pani ministerka zlyháva, čo sa týka kolúznej väzby. Ja by som rád vedel od vás alebo počul, v čom nezlyhala alebo čo urobila dobré. Lebo ako sa snažím, tak sa snažím, ja nevidím nič. Vidím súdnu mapu, vidím nespokojných sudcov, vidím sudcov, ktorí sú protežovaní, vidím prieťahy v niektorých veciach, kde sa ľudia úmyselne zbavujú mlčanlivosti, nežiadajú sa. Vidím stav vo väzniciach, aký je, a, samozrejme, aroganciu súčasnej ministerky Kolíkovej. Takže ja by som rád vedel, že či je aspoň jedna vec, v ktorej nezlyhala, čo sa týka jej profesného. Čo sa týka morálneho, že tu klame, tak o tom sa nebudem ani rozprávať, lebo v tomto zlyhala úplne. Lebo nie je možné, aby v dnešnej dobe v demokratickom štáte v strede Európy prišla ministerka, ministerka spravodlivosti a drzo klamala do očí poslancom Národnej rady. To nie je mysliteľné. Bohužiaľ, na Slovensku je všetko možné. My sme krajina neobmedzených možností a hlavne neobmedzených ministrov. Ďakujem.
P. Hrušovský, predseda NR SR: (2002-11-19):
(Hlasovanie.) Prítomných je 129 poslancov, za návrh 71, proti 53, zdržali sa 5. Konštatujem, že návrh zákona Národná rada Slovenskej republiky schválila. Ďakujem pánovi poslancovi Patakymu. Teraz poprosím pán poslanca Šimka, ktorého poveril výbor pre obranu a bezpečnosť, aby ako spoločný spravodajca informoval Národnú radu o prerokúvanom vládnom návrhu zákona, ktorým sa mení zákon č. 380/1997 Z. z. o peňažných náležitostiach vojakov v znení neskorších predpisov, ktorý prerokúvame ako tlač 32. Nech sa páči, pán poslanec Šimko.
Bugár, Béla, podpredseda NR SR (2018-05-29):
Prezentujme sa a hlasujme. (Hlasovanie.) Prítomných 128, za 112, proti 1, zdržalo sa 15 poslancov. Konštatujem, že návrh sme schválili. Vážené panie poslankyne, páni poslanci, ešte pred tým, čo by som vyhlásil prestávku, pán poslanec Blaha, procedurálny.
Klus, Martin, podpredseda NR SR (2019-11-28):
Ďakujem, pán podpredseda vlády. Ďalšiu otázku položil pán poslanec Blanár. „Vážený pán predseda vlády, mohli by ste zosumarizovať, koľko pracovných miest sa podarilo vytvoriť od spustenia plánu rozvoja okresu Veľký Krtíš?“ Nech sa páči.
Blcháč, Ján, poslanec NR SR (2023-11-15):
Ďakujem za slovo, pán predseda. Vážený pán kolega Oskar Dvořák, len s ohľadom na váš vek som si vypočul vaše vystúpenie a keď som bol pri pätnástom, pri pätnástom počítaní mena Dolinková, už som potom prestal, ešte to potom pokračovalo možno 25-krát. A je vlastne dobre, že vy negatívne hodnotíte toto programové vyhlásenie, lebo to znamená, že je kvalitné. Už vás, už váš predseda pri vystúpení včera, keď vystupoval tu pred plénom Národnej rady, jasne povedal, že Progresívne Slovensko toto programové vyhlásenie nepodporí, a tieto vaše vystúpenia vlastne to len potvrdzujú. Ja by som vám chcel položiť možno otázku, že či ste si vedomý, čo za systém, štruktúru OSN-ky ste to vlastne vymysleli, keď dneska treba zachraňovať veci na poslednú chvíľku. Ja dúfam, že keď príde o chvíľku skrátené legislatívne konanie na zmenu alebo na úpravu zákona o organizácii siete nemocníc, čo je nevyhnutný predpoklad pre to, aby mohla ďalej pokračovať, že budete pozitívne hlasovať za, pretože ak dnes nezahlasujete za tento návrh zákona, znamená to, že budete robiť prekážku ďalšej, ďalšej, ďalšieho procesu organizácie siete nemocníc. Ja neviem presne, dokedy ste na tom ministerstve zdravotníctva pracovali, myslím, že vláda pána Hegera skončila 15. mája uplynulého roku, no a odvtedy sa pán Palkovič a všetci trápia s tým, ako dostať tie vaše teórie, ktoré ste si nakreslili za zeleným stolom v Bratislave, do života. A keďže sa bez zmeny nedajú dostať do života, treba ich podpo... (Prerušenie vystúpenia časomerom.)
A. Belousovová, podpredsedníčka NR SR: (2010-02-04):
Ďalšiu otázku položila pani poslankyňa Jana Vaľová. Otázku položila ministrovi vnútra a podpredsedovi vlády Slovenskej republiky pánovi Robertovi Kaliňákovi. Otázka znie: „Pán minister, na Slovensku rapídne klesli smrteľné dopravné nehody - pripisujete to aj pozitívnemu vplyvu nového cestného zákona?“ Nech sa páči, pán minister, odpovedajte.
Blanár, Juraj, podpredseda NR SR (2023-03-30):
Ďakujem, pán spravodajca. Otváram všeobecnú rozpravu v prvom čítaní. Písomnú prihlášku som neobdržal, takže dávam možnosť ústne sa prihlásiť do rozpravy. Konštatujem, že nikto sa nehlási, preto vyhlasujem rozpravu za uzavretú, a keďže neprebehla rozprava, tak hlasovať budeme o tomto návrhu o 17.00 hod. Ďakujem pánovi navrhovateľovi aj pánovi spravodajcovi a prerušujem rokovanie o tomto bode programu. Zároveň prerušujem rokovanie a vyhlasujem obedňajšiu prestávku do 14.00 hod. Ďakujem a prajem všetkým dobrú chuť. (Prerušenie rokovania o 12.00 hodine.) (Pokračovanie rokovania o 14.00 hodine.)
Pročko, Jozef, poslanec NR SR (2020-11-12):
Môžem hovoriť? Ja neviem, či ich utíšite, lebo či už dobrali tie steroidy. (Ruch v sále.)
K. Sárközy, poslankyňa: (2004-03-04):
Národná rada Slovenskej republiky uznesením č. 748 z 23. januára 2004 pridelila predmetný návrh zákona týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre sociálne veci a bývanie. Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov. Výbor Národnej rady Slovenskej republiky pre financie, rozpočet a menu odporučil návrh zákona schváliť uznesením č. 305 z 19. februára 2004. Výbor Národnej rady Slovenskej republiky pre sociálne veci a bývanie odporučil návrh zákona schváliť uznesením č. 200 z 18. februára 2004. Ústavnoprávny výbor Národnej rady Slovenskej republiky návrh zákona prerokoval dňa 17. februára, ale neschválil uznesenie, lebo za predložený návrh nehlasovala nadpolovičná väčšina prítomných členov v súlade s § 52 ods. 4 zákona č. 350/1996 Z. z. Výbory Národnej rady Slovenskej republiky, ktoré návrh zákona prerokovali, prijali pozmeňujúce a doplňujúce návrhy, ktoré máte rozdané na stoloch. Gestorský výbor na základe stanovísk výborov k návrhu poslankýň Národnej rady Slovenskej republiky Evy Černej a Edit Bauer na vydanie zákona, ktorým sa mení a dopĺňa zákon č. 195/1998 Z. z. o sociálnej pomoci v znení neskorších predpisov, vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov odporúča Národnej rade Slovenskej republiky návrh zákona v znení pozmeňujúcich a doplňujúcich návrhov po rozprave schváliť. Vážený pán predseda, skončila som, môžete otvoriť rozpravu. Ďakujem.
Muňko, Dušan, poslanec NR SR (2013-06-18):
Pán poslanec, vás už nikto neberie vážne. Volili ste generálneho prokurátora, keď bolo predbežné opatrenie Ústavného súdu, len nebolo publikované. Mohli ste zvoliť generálneho prokurátora, mohli ste zvoliť predsedu Najvyššieho kontrolného úradu, nič vám to nebránilo. Bránilo vám to len jedno, že ste sa nevedeli na ničom dohodnúť a že ste tu mali šarvátky vo vládnej koalícii. Výsledok je to, čo tu dneska prezentujete. Samozrejmá vec, vy musíte prezentovať, pretože vo vašej strane sú ďalší, ktorí zakladajú stranu a vám už zobrali tému. Pokiaľ budete ďalej vystupovať, už strácate, už to nie je ten Matovič, ktorý bol za vlády pani Radičovej. Uvedomte si, že každé čaro má určitý, určitý čas. Ďakujem.
Bugár, Béla, podpredseda NR SR (2018-09-11):
Ďakujem, pán podpredseda. Teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, pánovi poslancovi Kmecovi. Nech sa páči.
Šefčík, Marek, poslanec NR SR (2020-12-08):
Ďakujem za slovo. Pán Suja, ja som v rozprave asi dvakrát sa zmienil o tom, že máme plán. Máme plán, dostali sme mandát od ľudí a máme plán aj v sociálnej prorodinnej politike a to je reakcia na to, že prečo nepodporujeme ten váš plán. Ten váš plán bude možno potom realizovaný, keď vyhráte voľby. Skúste nám dať priestor, aby sme zrealizovali ten svoj, a po štyroch rokoch si povieme, že či sme to posunuli ďalej v tej sociálnej politike, alebo nie. A tie vaše výhovorky na, na prekrútené slová pápeža sú dosť nedôstojné, takže ešte raz vás vyzývam, tak ako v rozprave, povedzte, ktorú, za ktorého Boha, za ktorý národ, za ktorú cirkev vy sa tak bijete do pŕs, keď ignorujte to, čo hovorí pápež, a ignorujete to, čo po ňom hovoria aj naši biskupi a cirkev, keď vyzývajú ľudí, aby nosili rúška, aby dodržiavali opatrenia vlád. Povedzte mi, nie je toto falošné? Ja si myslím, že áno. Ja som vás videl tam s tou truhlou, vysmiateho aj s dvoma Kotlebami po boku bez rúšok. Tak toto je správne? Ďakujem.
Grendel, Gábor, podpredseda NR SR (2022-02-25):
Pani poslankyňa Tabák.
Paška, Pavol, predseda NR SR (2014-01-30):
Hlasujeme. (Hlasovanie.) 133 prítomných, 50 za, 7 proti, 74 sa zdržalo, 2 nehlasovali. Návrh sme neschválili.
P. Hrušovský, predseda NR SR: (2004-04-29):
Otváram rozpravu k návrhu. Pán poslanec Cabaj. Končím možnosť podania ďalších prihlášok do rozpravy. Nech sa páči, pán poslanec Cabaj.
Laššáková, Jana, podpredsedníčka NR SR (2013-09-24):
Na vystúpenie pána poslanca nie sú faktické poznámky. Končím možnosť prihlásiť sa s faktickými poznámkami. Nech sa páči, pán poslanec Kuffa.
Laššáková, Jana, podpredsedníčka NR SR (2015-11-11):
Ďakujem pekne, pán minister. Pán spravodajca? (Reakcia spravodajcu.) Nechce zaujať stanovisko. Prerušujem rokovanie o tomto bode programu. Vítam pána ministra dopravy a regionálneho rozvoja a pristúpime k druhému čítaniu o vládnom návrhu zákona o podpore najmenej rozvinutých okresov a o zmene a doplnení zákona č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 1734, spoločná správa výborov má tlač 1734a. Pán minister dopravy, výstavby a regionálneho rozvoja, poprosím vás o uvedenie vládneho návrhu zákona a o jeho odôvodnenie.
Petrák, Ľubomír, poslanec NR SR (2015-01-28):
Ďakujem za slovo. Pán predseda, v rozprave vystúpilo päť poslancov, nikto nepodal žiaden procedurálny návrh. Pán predseda, prosím, dajte v súlade s § 73 ods. 3 písm. c) hlasovať o tom, že Národná rada prerokuje tento návrh zákona v druhom čítaní.
Grendel, Gábor, podpredseda NR SR (2020-07-09):
Pán poslanec Viskupič.
Dubovický, Richard, poslanec NR SR (2024-09-11):
Ďakujem za slovo, pán predsedajúci. Všetko, čo tu bolo povedané, dá sa súhlasiť, či to už bol pán poslanec Viskupič, alebo pán poslanec Kišš. Ale ja by som len dodal takú poznámku, že každé jedno dvihnutie hocijakej dane, a to nielen dane za tabak, ale zajtra prídu, resp. prídu tie dane za sladké vody a asi myslím, že tá avizovaná dépeháčka, ktorú aj pán premiér spomínal v sobotu, že už je viac-menej ako reálna vec. Ja by som chcel len povedať, že každé jedno zvýšenie daní má dopad na disponibilný príjem pre každú jednu rodinu. To znamená, že tie rodiny budú mať nižší príjem, to znamená, že budú si vedieť môcť menej kúpiť. Na druhej strane od januára končí daňový bonus v tej výške, v ktorej v súčasnosti je, to znamená, že tie rodiny budú mať opäť o niečo nižší príjem. Takže neviem, že či toto je to pravé opatrenie, ktorým chceme povedzme zachrániť Slovensko, zachrániť rozpočet alebo mali by sme sa zamyslieť nad tým, aby vláda fakt že začala šetriť na sebe, lebo povedzme si úprimne, za posledné mesiace, čo tu bolo schválené, stojí nás to, pán minister, vy asi budete vedieť presnú sumu, ale je to okolo jednej miliardy eur navyše, ak to správne počítam, plus-mínus. Ďakujem.
Figeľ, Ján, podpredseda NR SR (2014-09-23):
Nech sa páči, Miroslav Číž.
Gyimesi, György, poslanec NR SR (2023-02-08):
Teraz prosím, pán predseda, aby ste dali hlasovať o tom, že Národná rada sa uzniesla v súlade 	s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2014-06-26):
Nech sa páči, pán poslanec Mičovský, ako spravodajca prihlásil sa do rozpravy.
A. Belousovová, podpredsedníčka NR SR: (2008-02-07):
Otváram všeobecnú rozpravu. Do rozpravy som nedostala žiadnu písomnú  prihlášku. Preto sa chcem opýtať, či sa chce niekto  prihlásiť do rozpravy ústne. Ústne sa do rozpravy prihlásil pán poslanec – pani poslankyňa bola prvá, áno – pani poslankyňa Vaľová, poprosím technikov, aby tam vymenili poradie, pán poslanec Kahanec, pani poslankyňa Sabolová. Uzatváram možnosť prihlásiť sa ústne do rozpravy. Ako prvá má slovo pani poslankyňa Vaľová, nech sa páči. Pani poslankyňa, máte slovo.
Ďuriš Nicholsonová, Lucia, podpredsedníčka NR SR (2019-05-15):
S reakciou na faktické poznámky pani poslankyňa Remišová.
Blaha, Ľuboš, podpredseda NR SR (2024-04-19):
Pani poslankyňa Dana Kleinert.
Hrušovský, Pavol, podpredseda NR SR (2010-09-07):
Ďakujem, pani ministerka, za uvedenie návrhu zákona. Poprosím teraz pána poslanca Slafkovského, ktorého poveril gestorsky výbor, aby Národnú radu informoval o stanovisku výboru k prerokovávanému návrhu zákona. Pokiaľ pán poslanec Slafkovský nie je prítomný v rokovacej sále, poprosil by som predsedu výboru, aby predniesol pozíciu výboru k prerokovávanému vládnemu návrhu zákona. Pokiaľ ani jeden z menovaných nie je prítomný v rokovacej sále. Páni poslanci, poslankyne, prerušujem na päť minúť rokovanie Národnej rady. Páni poslanci, dodržme istý poriadok a, predseda výboru, pán predseda, môžem poprosiť o informáciu. Hej, gestorského výboru k návrhu vlády k zákonu o organizácii a činnosti vlády a ústredných orgánoch štátnej správy. (Krátka pauza.) Pán poslanec Slafkovský. Ďakujem, pán predseda. Nech sa páči.
Dubéci, Martin, poslanec NR SR (2023-12-08):
Ja som bol informovaný teda opäť mojimi poslancami, že neboli, to rokovanie výboru neprebehlo teda zákonným spôsobom a mám teda za to, že neboli splnené podmienky. Na to by bolo, môj návrh je teda, aby nebol zaradený ten bod na rokovanie pléna, pokiaľ neprebehne výbor. Jednoducho proste ten výbor neprebehol, ani podľa mňa nie sú splnené podmienky na rokovanie pléna.
Paška, Pavol, predseda NR SR (2013-12-04):
(Hlasovanie.) 142 prítomných, 85 za, 57 sa zdržalo. Tento návrh sme schválili.
Susko, Boris, poslanec NR SR (2015-02-18):
Ďakujem pekne za slovo, pán predsedajúci. Pán poslanec Matovič, celý návrh, ktorý ste podali na odvolanie pána ministra Pavlisa, je založený v zásade na konflikte záujmov. Celý čas tu hovoríte o tom, že Pavol Pavlis sa súdi so štátom, resp. s Fondom národného majetku. Ale veď to vôbec nie je pravda. S Fondom národného majetku, pokiaľ teda čítam s porozumením, sa súdi firma Port Service, v ktorej v čase, keď sa podávala žaloba, bol predsedom predstavenstva Pavol Pavlis, ale po krátkom čase odvtedy už, už v tejto firme nefiguroval. Pokiaľ ide o čestné vyhlásenie, v čestnom vyhlásení si predsa Pavol Pavlis nemohol vymyslieť, čo chcel, že či je, alebo nie je v konflikte záujmov. Veď predsa zákony jasne stanovujú, za akých okolností v tom vyhlásení musí uviesť, že je v konflikte záujmov, a za akých nie. On si nemôže vymyslieť sám, že z nejakého titulu napríklad podanej žaloby je v konflikte záujmov, resp. vykonáva činnosť, ktorá by bola v rozpore so záujmami Fondu národného majetku, alebo nie. A potom, ako prestal pôsobiť v tejto predmetnej firme, ako podľa vás mal ovplyvniť konanie firmy Port Service ďalej, že či mali stiahnuť tú žalobu, alebo nemali stiahnuť tú žalobu. Veď predsa už v tej firme nefiguroval, nemal na ňu žiaden pádny dopad, na to, aby mohol rozhodovať o tom, že ako sa firma ďalej zachová. Na druhej strane ako člen dozornej rady Fondu národného majetku doteraz ste nepredložili jeden jediný argument, akým spôsobom ovplyvňoval prebiehajúci súdny spor. Bolo tu množstvo povedaných argumentov, čo, ako, Duslo Šaľa a podobne, ale to vôbec nesúvisí s prebiehajúcim súdnym sporom. Povedzte mi jeden jediný úkon, ktorým Pavol Pavlis ako člen dozornej rady Fondu národného majetku ovplyvňoval prebiehajúci súdny spor. Ďakujem.
Figeľ, Ján, podpredseda NR SR (2014-02-13):
Ďakujem pekne. Ja len by som dodal, áno, tieto momenty sú veľmi dôležité pre budúcnosť, lebo minulosť sa nedá zmeniť, ale dá sa z nej tak poučiť, že Slovensko chytí viac zdravého rozumu alebo zodpovednosti do rúk, respektíve či v úradoch alebo v spoločnosti. My sme v roku 2004 vytvárali pravidlá pre emisné obchodovanie tak, aby nebol možný takýto kšeft. Tí, čo prišli, to zmenili. To je jedna súvislosť, ktorú treba pamätať, kto menil, čo menil a prečo. Aj teraz, keď sa prijímajú tu novely často novelizovaných noviel o verejnom záujme. Páni kolegovia to predkladajú za vládu, lebo vláda chce dobre a niektorí poslanci majú iniciatívu. Čo je verejný záujem? Vždy to treba veľmi skúmať a pod dobrým svetlom. Pod dobrým svetlom, nie v nejakých pokútnych rokovačkách. Čo sa udialo za vlády Ivety Radičovej, bol nielen znovu obnovený rezort, veľmi dôležitý, životného prostredia, ale bol prijatý princíp, ktorý toto neumožní, lebo žiadna zmluva narábajúca s verejnými financiami nie je možná, nie je platná, kým nie je verejne dostupná. Stačí tak málo: chcieť svetlo, chcieť svetlo, nebáť sa svetla. Vám, kolegovia zo SMER-u, hovorím to ako princíp, lebo ak SMER nezmení svoje smerovanie, tak sám sa deštruuje, pretože kontrola moci je dobrá pre moc. A keď budete zatajovať alebo veľa tajomníkov mať na rezortoch, veľa vám pribudlo tajomníkov, nie je to celkom v poriadku. Dokonca za vlády jednej jedinej strany, ktorá má všetko v rukách, a ešte chce viac, hlavne Robert. Ďakujem pekne.
Žiak, Miroslav, poslanec NR SR (2022-03-15):
Ďakujem, pán podpredseda. (Reakcie z pléna a smiech v sále. Prerušenie vystúpenia predsedajúcim.)
V. Veteška, podpredseda NR SR: (2007-10-16):
Otváram všeobecnú rozpravu. Informujem, že písomne sa nikto neprihlásil. Ústne, prosím, kto sa hlási do rozpravy? Nikto. Končím možnosť ústnych prihlášok do rozpravy. Vyhlasujem rozpravu za skončenú. A prerušujem rokovanie o tomto bode programu. Posledný zo zákonov, ktorý bude predkladať pán minister Počiatek v prvom čítaní, je vládny návrh zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 418). Návrh na pridelenie je č. 431. Pán minister, nech sa páči.
Ďuriš Nicholsonová, Lucia, podpredsedníčka NR SR (2017-01-31):
Pán poslanec Heger, s faktickou nech sa páči.
Pellegrini, Peter, podpredseda NR SR (2020-06-09):
Ďakujem pekne. Na vaše vystúpenie štyria páni poslanci a poslankyne s faktickými. Ako prvý pán poslanec Kočiš.
Glváč, Martin, podpredseda NR SR (2019-10-17):
Pán poslanec Bernaťák.
Bugár, Béla, podpredseda NR SR (2018-06-19):
Pán poslanec Pčolinský, môžte reagovať.
Ďuriš Nicholsonová Lucia, podpredsedníčka NR SR (2018-02-09):
Pán poslanec Zelník, chcem vás poprosiť.
Novotný, Viliam, poslanec NR SR (2014-11-08):
K tomu, čo hovoril pán poslanec Kaník, by som len chcel doplniť, že ono to je nielen o osobných invektívach. Prosím, všimnite si tú základnú schému, ako postupuje strana SMER vždy, keď má nejaký škandál, nejakú kauzu, prebieha nejaké odvolávanie, nastane nejaký problém. Je to taká jednoduchá trojbodová schéma. Prvým bodom je nikdy nepriznať chybu. Druhý bod, okamžite sa uraziť. Všimnite si, akí sú všetci urazení, ako sa tu uráža pán Číž, že sa tu niekto nejako zle vyjadril. Všimnite si to, prosím. Ale keď tu pustí pán poslanec Matovič rapera Ega, vtedy už tak pán Číž nad svojím nominantom v správnej rade piešťanskej nemocnice nehromží. A tretí moment, alebo tretí krok je znevažovať oponenta. Čiže akonáhle tu vystúpil pán premiér, alebo tu vystúpili členovia vlády, na rade bol Dzurinda, Mikloš, Kaník alebo aktuálny kritik. Veľmi tvrdé osobné útoky, znevažovanie oponenta, čo je veľmi dôležité, aby sa oponent zľakol. To je klasický postup týchto troch bodov. Naozaj, to zopakujem, všimnite si to pri vystúpeniach, nikdy nepriznať chybu, okamžite sa uraziť, znevažovať oponenta. Mám ale jednu dobrú správu. Po dva a pol rokoch už neaplikujú bod č. 1, nikdy nepriznať chybu. Pán premiér tým, že nechal odísť pani Zvolenskú a pani Zmajkovičovú, priznal chybu. Priznal, že nominanti SMER-u tunelujú verejné zdroje v zdravotníctve. Zatiaľ to priznal len v Piešťanoch. Ale veľmi dobre vie, minimálne tuší, že to nie je len problém Piešťan, ale že to je organizované rozkrádanie slovenského zdravotníctva v podaní nominantov strany SMER.
Figeľ, Ján, podpredseda NR SR (2013-12-11):
Berte to ako už reakciu na vystúpenia, je skončená rozprava. (Reakcia navrhovateľa.) Dobre, nasleduje minitechnická prestávka. (Technická prestávka.) (Po prestávke.)
Gašpar, Tibor, poslanec NR SR (2024-02-08):
Budeme hlasovať o bode 140 druhého pozmeňujúceho návrhu poslanca Galka.
Blanár, Juraj, podpredseda NR SR (2021-06-23):
Pán poslanec Miroslav Suja.
Bugár, Béla, podpredseda NR SR (2011-09-13):
Pán poslanec Rafaj.
Kollár, Boris, predseda NR SR (2020-07-09):
Prosím, prezentujme sa a hlasujme. (Hlasovanie.) Prítomných 143 poslancov, za 140, proti 3. Konštatujem, že sme tento návrh schválili. Ďalej budeme hlasovať v treťom čítaní o návrhu uznesenia k návrhu na vyslovenie súhlasu Národnej rady s Dohodou o ukončení bilaterálnych investičných zmlúv medzi členskými štátmi Európskej únie (tlač 146). Prosím, určeného spoločného spravodajcu z výboru pre financie a rozpočet Milana, pána poslanca Milana Kuriaka, aby hlasovanie uviedol. Pripomínam, že na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. (Hlasovanie o návrhu na vyslovenie súhlasu Národnej rady Slovenskej republiky s Dohodou o ukončení bilaterálnych investičných zmlúv medzi členskými štátmi Európskej únie , tlač 146.)
Laurenčík, Milan, podpredseda NR SR (2022-04-28):
Pán poslanec, máte doplňujúcu otázku? Nech sa páči. Musíte stlačiť faktickú poznámku.
Laššáková, Jana, podpredsedníčka NR SR (2014-11-08):
Pokračujte, pani poslankyňa. Upozornila som vás. Považovala som to za nevhodné. Nech sa páči, pokračujte.
P. Hrušovský, predseda NR SR: (2004-06-17):
D. Podracká, poslankyňa: Ďakujem za slovo. Čakala som takúto vyhýbavú odpoveď, pán minister. Dovoľte mi 2 minútky byť hovorkyňou Slovákov z Komárna. Slováci z Komárna sa vás pýtajú, prečo sa na školách s vyučovacím jazykom maďarským minimálne dejepis učí podľa iných osnov z učebníc vydaných v Maďarsku. Slováci v Komárne sa vás pýtajú, prečo nenavýšite finančné prostriedky na financovanie národnostného školstva o 8 % v tých oblastiach, kde je 20 a viacpercentné zastúpenie národnostných menšín. Ďalej sa vás Slováci z Komárna pýtajú, prečo neodoberiete kompetenciu rozhodovať o slovenských školách tým samosprávam, ktoré sú svojím zastúpením výrazne promaďarské, ako je to napríklad v Komárne, Štúrove a inde na juhu Slovenska. A napokon sa vás Slováci z Komárna pýtajú, prečo nezriadite samostatný školský úrad na riadenie slovenských škôl na zmiešanom národnostnom území, aby nedochádzalo k diskriminácii Slovákov. Slováci z Komárna vám odkazujú toto, citujem: „Stav školstva na juhu Slovenska naznačuje plošný nástup maďarskej iredenty voči slovenskému školstvu cestou Maďarmi ovládanej samosprávy s cieľom nezvratnej maďarizácie tu žijúceho obyvateľstva s následným vyhlásením tohto územia za územie maďarské v zmysle pamätnej vety učiteľky z Marcelovej: Dajte mi školy a ja vám vychovám Maďarov. Záver: Nie úrad ctí muža, ale muž úrad.“ Ďakujem.
B. Bugár, podpredseda NR SR: (2005-05-17):
návrhu poslanca Národnej rady Slovenskej republiky Jozefa Banáša na vydanie zákona, ktorým sa mení a dopĺňa zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov (tlač 1094). Do rozpravy písomne sú prihlásení traja poslanci, pán poslanec Ondriaš za klub KSS, nech sa páči, máte slovo ako prvý. Pán poslanec Galbavý! No, potrebujem, aby ste nerušili rokovanie Národnej rady svojím hlasom. K. Ondriaš, poslanec: Vážený pán predsedajúci, dámy a páni, diskutujeme tu o novele zákona o pamäti národa č. 553/2002 Z. z., je to tlač 1094. Na úvod musím povedať, že Komunistická strana Slovenska podporí novelu zákona. Ja by som v úvode do problému zákona o Ústave pamäti národa a navrhovanej novele o Ústave pamäti národa a fungovania socialistickej štátnej bezpečnosti...
Bugár, Béla, podpredseda NR SR (2019-10-16):
Nech sa páči, prezentujme sa a hlasujme. (Hlasovanie.) Prítomných 138, za 95, zdržalo sa 43 poslancov. Návrh sme schválili. Prosím teraz pána poslanca Kondróta, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 505/2009 Z. z. o akreditácii orgánov posudzovania zhody, tlač 1590. (Hlasovanie o vládnom návrhu zákona, ktorým sa mení a dopĺňa zákon č. 505/2009 Z. z. o akreditácii orgánov posudzovania zhody a o zmene a doplnení niektorých zákonov v znení neskorších predpisov , tlač 1590.)
Horecký, Ján, minister školstva, vedy, výskumu a športu SR (2022-10-20):
Ďakujem. Nebudem vám akoby jednotlivo vymenovávať, čo bolo v International Baccalaureate programe, čo na cirkevnej škole a čo vo FELIX-e na súkromnej, ale skúsim urobiť pre stručnosť takú syntézu, ale aby bola dostatočne konkrétna... (Prerušenie vystúpenie predsedajúcim.)
Ľ. Petrák, poslanec: (2009-02-13):
Dôvod je úplne jednoduchý, je to pomer prostriedkov na daniach, ktoré sú vybraté zo závislej činnosti od fyzických osôb, ktorý je rádovo takto vysoký, a podiel prostriedkov, ktoré sú vybraté od živnostníkov, ktorý je voči tomuto pomeru zanedbateľne malý. Čiže z tohto pohľadu absolútne žiaden dopad na hospodárenie obcí a miest. A okrem toho, pokiaľ som dobre informovaný, tak na gestorskom výbore bol prijatý pozmeňujúci návrh, o ktorom budeme hlasovať, že je zjednotený termín podávania daňových priznaní tak, ako to bolo doteraz.
P. Hrušovský, predseda NR SR: (2005-06-30):
P. Biroš, poslanec: „... v znení neskorších predpisov v nadväznosti na § 68a a § 81 zákona č. 581/2004 Z. z. o zdravotných poisťovniach, dohľade nad zdravotnou starostlivosť a o zmene a doplnení niektorých zákonov v znení neskorších predpisov; B. schvaľuje správu o hospodárení s fondami...“
Sulík, Richard, predseda NR SR (2011-07-01):
Vážené panie poslankyne, vážení páni poslanci, otváram štvrtý rokovací deň 20. schôdze Národnej rady. Na dnešnom rokovacom dni o ospravedlnenie požiadali poslanci Dušan Muňko a Štefan Zelník. Podľa schváleného programu pristúpime k Správe o stave a vývoji finančného trhu za rok 2010 . Správa je uverejnená ako tlač 423 a informácia výboru má číslo 423a. Prosím guvernéra Národnej banky pána Jozefa Makúcha, aby správu uviedol. Nech sa páči.
Tóth, Tibor, poslanec NR SR (2011-09-14):
Pán predseda, dajte teraz hlasovať o pozmeňujúcom a doplňujúcom návrhu pána poslanca Ondreja Mateja.
Cigániková, Jana, poslankyňa NR SR (2016-04-26):
Toto myslíte vážne, toto?! (Povedané so zvýšeným hlasom.) Toto myslíte vážne, teraz si robíte srandu... (Prerušenie vystúpenia predsedajúcim.)
Číž, Miroslav, doterajší podpredseda NR SR (2010-07-08):
Pán poslanec Peter Kažimír.
Gabániová, Darina, poslankyňa NR SR (2015-02-18):
Ďakujem. Pán minister, ďakujem vám za vaše vystúpenie. Bolo dôležité povedať, ako sa chová dobrý hospodár. Bolo to najdôležitejšie posolstvo tejto schôdze. Som rada, že ste sa zmienili o tom, že podnikať sa dá v medziach zákonov a dobrých mravov, a nie špekulovaním s percentami, s vratkami DPH, ulievaním peňazí do daňových rajov a podobnými sviňačinami a honbou za mamonou pre mamonu. Pani bývala ministerka financií Brigita Schmögnerová povedala pre denník Pravda, myslím, že to bolo niekedy minulý rok uverejnené, že keby sa podarilo zlikvidovať daňové raje, ovšem musela by byť celosvetová vôľa, nebola by mizéria vo verejnom priestore. Občania by platili možno 5 % daň, samozrejme, by bola progresívna daň pre podnikateľov a iných vysokopríjmových občanov, z príjmu by bolo, no a bolo by dosť peňazí na dobrý život a na kvalitné, kvalitný verejný priestor, ale strata cieľa vždy vedie spoločnosť do mizérie a úpadku a tomu musíme zabrániť, ak máme ešte pud sebazáchovy.
Muránsky, Peter, poslanec NR SR (2015-02-04):
Ďakujem za slovo. Žiadna OZV, tak rovnako ako žiadna kolektívna organizácia dneska minimálne v odpadoch z obalov nevynahradí straty obciam, aké oni so separovaným zberom majú. Žiadna. Nárokovateľné položky z recyklačného fondu, ktoré tieto obce dostávali, sú neporovnateľné a boli neporovnateľné za celé roky vyššie, ako boli príspevky od týchto obalových kolektívnych organizácií. Ja som tu hovoril už včera, strata obcí za rok 2013 na skle je 42 euro, na papieri a kartóne 103 euro, na plastoch 201 euro strata a tam ešte nie je zahrnuté spracovanie týchto komodít. To je, prosím, len strata zo separovaného zberu a jeho odvozu. A viete, koľko dávali, aký príspevok obalové organizácie, ktoré dneska budú transformované na OZV-čka? No tak za sklo dávali 11 euro príspevok, za papier a kartón 5,90 a za plasty 33,19 euro. Pritom v Slovenskej republike máme oproti okolitým krajinám najnižšie výkupné ceny vyseparovaného odpadu pre obce. Toto si treba uvedomiť a treba si uvedomiť, že od roku 2005 sa za odpady z obalov neplatí do recyklačného fondu, ale do týchto kolektívnych organizácií, ktoré sa vyšplhali niekedy na 8 až 9 v počte založených subjektov, asi vedeli, prečo ich zakladajú a Slovensko je, prosím pekne, pri činnosti týchto obalových fondov kolektívnych organizácií na 21. mieste z 27 členských štátov a v skládkovaní je na 18. mieste. Takže... (Prerušenie vystúpenia časomerom.)
Fecko, Martin, poslanec NR SR (2017-02-07):
Ďakujem pekne. Pani kolegyňa, myslím, že hovoríte od srdca, a oblasť cestovného ruchu je jedna, ešte by som povedal, oblasť, kde je ešte veľa rezerv. Slovensko má neskutočné možnosti, ako aj na tomto poli štátnu kasu posilniť. A myslím si, že všetky kroky, ktoré by mali nejakým spôsobom sprehľadniť tieto toky, ale hlavne motivovať tých, ktorí sa v cestovnom ruchu pohybujú a sa mu venujú, tak všetky kroky by sme mali urobiť, aby takéto zákony boli prijímané, To je jedno, či sme z opozície alebo koalície. Ja si spomínam zo svojej praxe, že keď sme boli s manželkou v Bulharsku asi pred ôsmimi rokmi a sme si vybrali, že kde pôjdeme na nejaký fakultatívny zájazd, a bolo tam nejaké safari. Tak som si povedal, tak som zvedavý, aké tu máte safari. A boli sme v takej čudnej, ja hovorím nudnej poľnohospodárskej púšti, kde ste videli iba samé pasienky, sem-tam nejaký kríček a nič. Keby ste videli, aký nám spravili program v tej fádnej krajine štyria ľudia na jednom džípe, a boli sme tam Ukrajinci, my, Holanďania a Maďari. Ja som pozeral jak blbec a po 3-hodinovej, tomto safari som si od nich kúpil 4 cédečká. A keď bude niekto chcieť, im to ukážem, našim cestovkám, čo znamená podnikať v cestovnom ruchu. Lebo niekedy sa mi zdá, ako keby sme išli vymýšľať teplú vodu, ktorá už vymyslená je. A ešte chcem upriamiť jednu pozornosť, a síce napríklad bird watching, to znamená, vtáčie pozorovanie, z ktorého Madagaskar žije, viete ako, napríklad. A u nás na Slovensku ja som tuto ponúkol jednej cestovke, tak mi povedali, či náhodou mi takto akože trošku neharaší, pred 15-timi rokmi. Lebo jaké vtáčie pozorovanie, to kde ste toto počuli, hej? Takže, vážení, spamätajme sa! Máme tu perfektnú krajinu a cestovný ruch je jedna nedozierna studnica možností čerpania financií bez toho, aby sme niečo ničili a udržateľne tu sa správali. Ďakujem.
Sloboda, Radovan, poslanec NR SR (2021-02-05):
Ďakujem za slovo, pán predsedajúci. Ja len v skratke, lebo v podstate všetko, čo som chcel povedať, tak už bolo povedané, ale kľúčové, čo chcem povedať, je, že žiadna regula, čo ich spravíme 6, 10, 20, čo aj by sme strážnika postavili na detské ihrisko, tak nezabezpečí, že sa dieťa nezraní. Ja som vyrastal na betónových ihriskách v sedemdesiatych rokoch, nikto nič nereguloval, nás regulovali rodičia. To je všetko. Ďakujem.
Hrušovský, Pavol, podpredseda NR SR (2011-07-06):
O slovo požiadal pán spoločný spravodajca, nech sa páči.
Kučera, Karol, poslanec NR SR (2021-06-23):
Ďakujem za slovo. V rozprave nevystúpil žiaden poslanec, v súlade s mojím odporúčaním, prosím, dajte hlasovať o tom, že Národná rada Slovenskej republiky prerokuje predmetný návrh zákona v druhom čítaní.
Budaj, Ján, poslanec NR SR (2017-12-12):
Ďakujem pekne. Chcem oceniť aj úsilie pána Dostála, ale aj pána kolegu, ktorý vystúpil, s ktorým sme predkladali viaceré návrhy, ktoré zápasili o zlepšenie otvorenosti samosprávy, a považujem, domnievam sa, že je, že je dobrá, dobré, dobrá situácia, že zas v tomto parlamente existujú nie iba poslanci, ktorí sú povedzme súčasne členmi ZMOS-u, starostami a bojujú za posilnenie toho návratu celého systému k národným výborom, ale aj poslanci, ktorí bojujú za otvorenosť, a nie návrat do minulosti, ale postup k väčšej samosprávnosti a účasti občanov na riadení miest a obcí.
M. Hort, podpredseda NR SR: (2007-10-16):
A teraz dávam slovo spravodajcovi, ktorého určil navrhnutý gestorský výbor, výbor pre zdravotníctvo, poslancovi Jozefovi Valockému. Pán spravodajca, máte slovo.
Záhumenský, Marian, poslanec NR SR (2014-05-13):
Ďakujem pekne. Na záver máme málo času, ale pokúsim sa aspoň čosi a možno budeme pokračovať ráno. (Prerušenie vystúpenia predsedajúcim.)
Sulík, Richard, predseda NR SR (2011-06-17):
Vážené panie poslankyne, vážení páni poslanci, otváram rokovanie 19. schôdze Národnej rady. Prosím, aby sme... (Reakcie z pléna.) Tak ešte dve minúty prestávku poprosím. (Prestávka.) (Po prestávke.)
Lebocký, Tibor, poslanec NR SR (2014-02-07):
Ďakujem za slovo, vážený pán predsedajúci. V prvom rade skôr ako zareagujem na obsahovú stránku vystúpenia pána kolegu Mičovského, ktorá bola, vôbec sa ti nečudujem, pokiaľ si dostal nejaké informácie podobného charakteru, ako si to tu prezentoval, ktorá bola aj z toho odborného hľadiska trošku tak viac citovo rozhorčene podaná, pravdepodobne mi niečo potom k tomu ukážeš, ako si to naznačil. Ale skôr sa chcem vyjadriť k tomu, že skutočne, pán predsedajúci, my rokujeme teraz o tlači 840. Bolo by dobré, keby predsedajúci schôdze Národnej rady dodržiaval rokovací poriadok v tom zmysle, že pokiaľ rečník chce vystúpiť, nech vystúpi v podstate k prerokovávanej problematike, ktorá súvisí so schváleným bodom rokovania. To len tak na okraj. A čo sa týka toho výrubu na bielych plochách alebo na nelesných plochách, sčasti odpovedal, respektíve sčasti uviedol niektoré argumenty aj pán kolega Kuffa. Možnože by som ich aj doplnil, ale v tomto momente to nepovažujem za potrebné. Považujem za potrebné povedať len toľko, že bez ohľadu na to, či hovoríme o výrube na lesnom pôdnom fonde alebo na nelesných plochách, musíme si uvedomiť, že biologické procesy, rastový, reprodukčný potenciál či už jednotlivých stromov alebo lesa funguje rovnako na nelesných plochách ako aj v lese. Pokiaľ sa jedná o výrub rubne zrelých stromov, pokiaľ sa jedná o záujem, ktorý je do istej miery aj vo verejnom záujme, respektíve verejnoprospešného charakteru, najmä z aspektu obnovy niektorých trvalých trávnych porastov a podobne, súhlasím s tým, že musí podliehať vyššej kontrole, ale v každom prípade nesmieme ...(Prerušenie vystúpenia časomerom.)
Hatráková, Katarína, poslankyňa NR SR (2021-04-01):
Ďakujem pekne za slovo, pán predsedajúci. Pán kolega, ja by som sa veľmi chcela poďakovať za tú analýzu, lebo ona v podstate aktualizovala to, o čom som v tomto parlamente hovorila na minulých schôdzach, keď sme sa bavili o predlžovaní núdzového stavu. Ja už som to dneska nechcela opakovať, lebo veď vieme, že aj tento parlament schválil mnoho nástrojov na to, aby sme túto situáciu zvládli aj iným spôsobom než opakovaným predlžovaním núdzového stavu. Takže vďaka ešte raz, ja teda tento zákon tiež nepodporím. Ďakujem.
Glváč, Martin, podpredseda NR SR (2019-01-30):
Ďalší v rozprave, pán poslanec Žarnay, nech sa páči.
Paška, Pavol, predseda NR SR (2012-10-26):
Hlasujeme o bode jedna z návrhu pána poslanca Novotného. (Hlasovanie.) 133 prítomných, 49 za, 76 proti, 8 sa zdržali. Tento bod z návrhu pána poslanca sme neschválili.
B. Bugár, podpredseda NR SR: (2002-11-07):
Dávam slovo spravodajcovi členovi navrhnutého gestorského výboru, ktorým je výbor pre obranu a bezpečnosť, poslancovi Romanovi Vavríkovi, ktorého vyzývam, aby sa vrátil do rokovacieho priestoru. Pán poslanec, nech sa páči, máte slovo, môžete informovať Národnú radu o výsledku prerokovania tohto vládneho návrhu vo výboroch. R. Vavrík, poslanec: Vážený pán predsedajúci, pán minister, ctené kolegyne, kolegovia, Výbor Národnej rady Slovenskej republiky pre obranu a bezpečnosť svojím uznesením  z 5. novembra ma určil za spravodajcu k vládnemu návrhu zákona, ktorým sa mení zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov, ktorý máte v laviciach pod tlačou 36. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady o rokovacom poriadku v znení neskorších predpisov, ako i náležitosti určené legislatívnymi pravidlami. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 31. októbra a podľa § 71 rokovacieho poriadku Národnej rady navrhujem, aby návrh zákona prerokoval ústavnoprávny výbor a výbor pre obranu a bezpečnosť. Za gestorský výbor navrhujem určiť výbor pre obranu a bezpečnosť. Odporúčam tiež, aby predmetný návrh zákona prerokovali výbory v lehote do 8. novembra a gestorský výbor do 11. novembra tohto roku. Pán predsedajúci, to je všetko zo správy a informácie spravodajcu, prosím vás, aby ste otvorili rozpravu k tlači 36. (Búchanie v rokovacej sále.)
Figeľ, Ján, podpredseda NR SR (2013-10-23):
Na vystúpenie pána poslanca sú dve faktické poznámky. Nech sa páči, Jozef Mihál.
Blaha, Ľuboš, podpredseda NR SR (2024-06-13):
Ďakujem pekne, pán minister. Dávam teraz slovo spoločnej spravodajkyni z výboru pre sociálne veci poslankyni Zdenke Mačicovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani poslankyňa, máte slovo.
P. Hrušovský, podpredseda NR SR: (2001-09-17):
J. Klemens, poslanec: Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku Národnej rady Slovenskej republiky prerokovať predložený návrh zákona v druhom čítaní.
Čaučík, Marián, poslanec NR SR (2024-05-14):
Ďakujem pekne, pán poslanec Dostál. Vyjadrili ste sa k viacerým aspektom tejto novely zákona, preto aj ja zareagujem na viaceré veci z vášho prejavu. Myslím si, že je určite namieste riešiť výrub náletových drevín na trávnatých porastoch mimo zastavaného územia obcí. Otázne sú možno pozemky, ktoré sú vedené ako ostatná plocha alebo orná pôda, alebo je tu rôzna situácia na Slovensku. Intenzívne využívanej poľnohospodárskej krajine južného Slovenska nám nelesná drevinová vegetácia často zúfalo chýba a tam by sme uvítali mať aj prísnejšie nastavené pravidlá. Negatívnom, negatívnym efektom tejto novely, ako ste spomínali, môže byť to, že sa uľahčia pravidlá pre výrub v urbánnych oblastiach. Je preto teda potrebné odlíšiť intravilán a extravilán. Úplne s vami súhlasím, že takéto veci by sa nemali riešiť cez skrátené legislatívne konanie, lebo ten problém je komplexný. Riešime ho pre celé Slovensko a toto riešenie je paušálne. V dôvodovej správe je uvedené, že návrhom zákona sa sleduje zabezpečenie sprehľadnenia krajiny, čo možno považovať za významné preventívne opatrenie na zníženie nebezpečných stretov človeka s medveďom. Aj keď to určitý argument je, je veľmi slabý na skrátené legislatívne konanie. V tomto ale vidím veľký problém, že táto novela sa vzťahuje na celé územie Slovenska a nielen na územie výskytu medveďa hnedého. Nemôže to byť teda dostatočný argument. Bolo by lepšie, keby sme to nešili horúcou ihlou, ale naozaj by sa vrátila do normálneho legislatívneho procesu táto novela. Majú do toho čo povedať poľnohospodári, lesníci, ochranári aj samospráva.
Blaha, Ľuboš, podpredseda NR SR (2023-12-19):
Pán poslanec Ľubomír Galko.
Figeľ, Ján, podpredseda NR SR (2015-02-04):
Nech sa páči, Tibor Lebocký.
Blanár, Juraj, poslanec NR SR (2013-06-17):
Pani podpredsedníčka, dovoľte mi, aby som na túto situáciu zareagoval, pretože vy teraz vediete schôdzu a je vašou povinnosťou, aby ste upozornili, ten, ktorý má faktickú poznámku, aby reagoval na toho, ktorý pred ním vystupoval. A naozaj som nevidel z vašej strany, že by ste také niečo urobili. Tak poprosím vás. Lebo takéto niečo sa tu ešte nestalo, že by jeden poslanec vyhadzoval druhého poslanca. Prosím vás, udržiavajte túto schôdzu tak, aby bola naozaj dôstojná. Ďakujem.
P. Paška, predseda NR SR: (2009-11-04):
(Hlasovanie.) 139 prítomných, 47 za, 54 proti, 32 sa zdržalo, 6 nehlasovalo. Návrh sme neprijali.
Tabák, Romana, poslankyňa NR SR (2023-03-28):
Dve cesty. Takže ak toto si budete čítať celý mesiac, tak sa zmeníte. „Blažený človek, čo nekráča podľa rady bezbožných a nechodí cestou hriešnikov ani nevysedáva v kruhu rúhačov, ale v zákone Pánovom má záľubu a o jeho zákone rozjíma dňom i nocou. Je ako strom zasadený pri vode, čo prináša ovocie v pravý čas, a jeho lístie nikdy nevädne, darí sa mu všetko, čo podniká. No nie tak bezbožní, veru nie, tí sú ako plevy, čo vietor ženie pred sebou, preto bezbožní neobstoja na súde ani hriešnici v zhromaždení spravodlivých. Nad cestou spravodlivých bedlí Pán, ale cesta bezbožných vedie do záhuby.“ Takže ja vám, ja vám držím palce, nech tú vašu šikovnosť, nech to proste prináša len tie ovocie, aby ste už nepremárnil takú šancu, akú ste mal. (Potlesk.)
Hort, Milan, podpredseda NR SR (2011-06-30):
Pani poslankyňa Rosová bude reagovať na faktickú poznámku. Nech sa páči.
Hort, Milan, podpredseda NR SR (2010-10-14):
Ďalej do rozpravy prihlásená pani poslankyňa Natália Blahová, nech sa páči.
Kollár, Boris, predseda NR SR (2020-03-24):
Ďakujem pekne. Slovo má pán poslanec Valášek.
Kaník, Ľudovít, poslanec NR SR (2013-10-24):
Ja by som chcel podporiť tú časť, tú myšlienku, že naozaj máme tu veľké množstvo pracujúcich, ktorí pracujú za nízku mzdu a sú chudobnými pracujúcimi, a práve preto som ja dal ten pozmeňujúci návrh, ktorý som dal, o zvýšení nezapočítateľnej čiastky pre účely výpočtu sociálnej dávky, pretože to by pozitívne zasiahlo práve túto skupinu ľudí. Ľudí, ktorí pracujú dnes za nízke príjmy, zvýšil by sa ich čistý príjem, pretože tak to treba vidieť, že naozaj sa zamerať všeobecne a všeobecne ľuďom pomáhať, nie sa zamerať na nejaké výseky z celkového problému. Druhá poznámka, že naozaj je veľmi potrebné a užitočné by bolo rozšíriť okruh organizácií alebo možností, kde by sa táto práca mohla vykonávať, to je naozaj veľmi pozitívne. Určite to nie je protiústavné, alebo, resp. dá sa to tak napísať, aby to protiústavné nebolo. Ja len pripomínam, že v čase, keď sme zaviedli aktivačné práce, za môjho pôsobenia mohli organizovať aktivačné práce aj cirkvi, aj tretí sektor, to znamená neziskové organizácie. Nikto s tým nemal problém, žiadna protiústavnosť v tom nebola a všetko fungovalo. Úplne neopodstatnene a nezmyselne sa tieto možnosti zrušili. A takisto je veľká chyba, že dnes, keď práca je, ale nie je dostatok v danej obci ľudí, ktorí by ju mohli vykonať, nesmie dnes starosta využiť na túto prácu ľudí z inej obce, z iného katastra. To je naozaj nezmyselné obmedzenie, ktoré nedávno sa zaviedlo, aj to by bolo treba zrušiť, lebo všetky tieto rušenia alebo tieto obmedzenia sú škodlivé a zbytočné.
Jurinová, Erika, podpredsedníčka NR SR (2015-06-26):
S reakciou pán poslanec Záhumenský.
V. Veteška, podpredseda NR SR: (2006-01-31):
L. Ladányi, poslanec: Ďakujem. Vážený pán podpredseda, vážené pani poslankyne, páni poslanci, vážení prítomní, Výbor Národnej rady Slovenskej republiky pre obranu a bezpečnosť svojím uznesením č. 455 z 31. januára 2006 na určil za spravodajcu k návrhu poslanca Národnej rady Slovenskej republiky Bohumila Hanzela na vydanie zákona, ktorým sa mení zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov (tlač 1434). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený  návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 16. januára 2006 č. 1460 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby predmetný návrh zákona prerokovali v druhom čítaní vo výboroch v lehote do 30 dní a gestorský výbor do 31 dní od prerokovania návrhu zákona v prvom čítaní na schôdzi Národnej rady Slovenskej republiky. Prosím, pán predsedajúci, aby ste otvorili rozpravu k tomuto návrhu.
Tomanová, Viera, poslankyňa NR SR (2014-09-09):
Reagovala som na pána ministra. Na pána ministra som reagovala a začala som s tým, že som reagovala na neho. A poprosím kvôli tomuto, aby ste mi pridali čas.